ఆర్‌.కె.రావు, శర్మగారూ మంచి స్నేహితులు. ఆ పరిచయం ఉండడం వల్ల, కృష్ణశర్మగారు 'పరదేశి'కి రాస్తున్నప్పుడు ఆయన దగ్గర (మద్రాసులో) రావి కొండలరావు సహాయకుడిగా చేరాడు. 'పరదేశి' సంభాషణలు ఆయన చెబుతూ వుంటే ఇతను రాసేవాడు . 'పరదేశి' తర్వాత, ఆయన 'అన్నదాత' (1953), 'బంగారు భూమి' (1954), 'వద్దంటే డబ్బు' (1954), 'బీదల ఆస్తి' (1955) మొదలైన చిత్రాలకు మాటలు, కొన్ని పాటలూ రాశారు. హెచ్‌.ఎం.రెడ్డిగారు తన చిత్రాలను ముగ్గురు నలుగురు రచయితల చేత రాయించేవారు, శ్రీశ్రీ, కె.గోపాలరాయశర్మ వంటివారు రాసేవారు. కృష్ణశర్మగారు కూడా రాసేవారు. కొన్ని చిత్రాలకి హాస్య సన్నివేశాలు కల్పించడం, మాటలు రాయడం కూడా చేసేవారాయన. కొంత కాలం రాజరాజేశ్వరి కంపెనీలో కూడా కథాచర్చల్లో పాల్గొనేవారు. తర్వాత అనారోగ్యరీత్యా మద్రాసు వదిలి, సొంత ఊరు వెళ్లిపోయారు. తిరిగి వచ్చేసరికి సినిమాలు కుదరలేదు. మళ్లీ సురభి నాటక సంస్థకు వెళ్లిపోయి, వాళ్లకి నాటకాలు రాసి ఇచ్చారు. శర్మగారు మాటలు, పాటలు, పద్యాలూ అన్నీ రాసేవారు. కాని, విడిగా ఎవరూ చిత్రాల్లో పాటలు రాయించుకోలేదు.

చిత్రసీమలో
చివరి దశ
బాల్యం
సినిమా రంగ ప్రవేశం